Konsistoriet mars 2006

Konsistoriet i mars 2006 ble holdt 24. mars 2006, og var det første konsistorium hvor pave Benedikt XVI kreerte nye kardinaler. 

Ved annonseringen 22. februar samme år ble det navngitt femten nye kardinaler. 12 av dem er under 80 år gamle, som er aldersgrensen for å stemme ved et konklave. Dette betyr at Benedikt XVI holder seg under grensen på 120 stemmeberettigede kardinaler som tidligere har vært praksis, men som ble overskredet av pave Johannes Paul II. 

Under konsistoriet mottok de femten sine røde kardinalshatter i en seremoni på Petersplassen. Etter en liturgisk hilsen og pavens preken avla de en ed, og mottok så knelende foran paven sin biretta og sin kardinalstittel. Deretter fulgte fredshilsen, forbønn, Fadervår og en avsluttende velsignelse.

Tre av kardinalene tilhører Den romerske kurie, mens ni andre leder bispedømmer. De femten kommer fra elleve forskjellige land. 

En av kardinalene som er over aldersgrensen for stemmerett i et konklave, pater Albert Vanhoye, er ikke biskop. Dermed har Benedikt XVI fulgt sine forgjengeres tradisjon for å utnevne en fremtredende teolog ved konsistoriet. Vanhoye kan velge om han vil ordineres til biskop eller ikke. De to andre er emeriterte biskoper. 

NavnFødt / dødLandAnnetWilliam Joseph Levada1936–USAPrefekt for TroskongregasjonenFranc Rodé C.M.1934–SloveniaPrefekt for Kongregasjonen for ordenslivetAgostino Vallini1940–ItaliaPrefekt for SignaturaenJorge Liberato Urosa Savino1942–VenezuelaErkebiskop av Valencia en VenezuelaGaudencio B. Rosales1932–FilippineneErkebiskop av ManilaJean-Pierre Ricard1944–FrankrikeErkebiskop av BordeauxAntonio Cañizares Llovera1945–SpaniaErkebiskop av ToledoNicolas Cheong Jin-suk1931–Sør-KoreaErkebiskop av SeoulSean Patrick O'Malley O.F.M.Cap.1944–USAErkebiskop av Boston i USAStanislaw Dziwisz1939–PolenErkebiskop av KrakówCarlo Caffarra1938–ItaliaErkebiskop av BolognaJoseph Zen Ze-kiun S.D.B.1932–Folkerepublikken Kina / HongkongBiskop av HongkongAndrea Cordero Lanza di Montezemolo1927–ItaliaPeter Poreku Dery1918–GhanaAlbert Vanhoye S.J.1923–Belgia (f. i Frankrike)

 Kilder 
 Benedict XVI (2005-2013) – The Cardinals of the Holy Roman Church , besøkt 18. november 2015

Eksterne lenker
 Pavens preken under seremonien på Petersplassen (på flere språk)

2006
Kategori:Hendelser i 2006
Kategori:2006 i Vatikanstaten